ስለዲዮክሲን አደገኛነት ጥቂት ሰፋ አድረገን ከማውሳታችን በፊት ፤ ራሱ ዲዮክሲን ከምን እንደሚገኝ እስቲ እንመልከት። ዲዮክሲን፣ የተቀጠሉ ነገሮች፣ የሃይድሮጂን፣ የኦክስጂንና የክሎሪን ቅልቅል የሆነ መርዘኛ ቅመም ነው። የሥነ ቅመማ መለያውም፣ --ካርበን 12 ፣ ሃይድሮጂን 4፣ ኦክስጂን 2 እና ክሎሪን 4 ፣ እነዚህን ሁሉ አጠቃሎ የሚይዝ የንጥረ-ነገሮች ቅልቅል ነው። ዲዮክሲንን ፣ ለምሳሌ ያህል፣ የቆሻሻ ክምር ሲቃጠል፤ ብረታ-ብረት ከሚያቀልጡ፣ የግድግዳ ቀለም ከሚያመርቱም ሆነ ከድፍድፍ ነዳጅ ዘይት ቤንዚን ከሚያጣሩ ኢንዱስትሪዎች ማግኘት ይቻላል። በተፈጥሮም ፣ ከእሳተ ገሞራ ፍንዳታና ሰደድ እሳት ከሚያስነሳው የደንም ሆነ ቁጥቋጦ ቃጠሎም ሊገኝ ይችላል። በአጠቃላይ 200 ያህል የተለያዩ የዲዮክሲን ዓይነቶች የሚገኙ ሲሆን እንደሚታወቀው ሽታም ቀለምም የላቸውም። ከእነዚህ ሁሉ እጅግ አደገኞች የሚባሉት 17 ናቸው። ዲዮክሲን ጥቅም አለው ተብሎ የሚቀመም አይደለም። ዲዮክሲን በውሃ አይሟማም። ዘይትን በመሰለ ቅባት ውስጥ ይገኛልና!።
